12. ฐานะการเงินและผลการดำเนินงาน

13. ข้อมูลอื่นที่เกี่ยวข้อง

  สรุปแผนฟื้นฟูกิจการ

1.  ขั้นตอนการฟื้นฟูกิจการ

-   ภายใต้กฎหมายล้มละลาย ผู้จัดทำแผนมีหน้าที่หลัก 3 ประการ ดังนี้

    1.  เข้าบริหารและดูแลการดำเนินงานของกิจการลูกหนี้

    2.  เข้าร่วมในการพิจารณาการยื่นขอรับชำระหนี้ของเจ้าหนี้

    3.  จัดทำแผนเพื่อการปรับโครงสร้างและฟื้นฟูกิจการของลูกหนี้

-   ผู้บริหารแผนฟื้นฟูกิจการ
    จะเข้าควบคุมดูแลให้ลูกหนี้ปฏิบัติตามเงื่อนไขที่กำหนดไว้ในแผนฟื้นฟูกิจการ

2.  วัตถุประสงค์ของแผนฟื้นฟูกิจการ

-   ตามที่กล่าวไว้ในหัวข้อ 2.4 เป้าหมายการดำเนินธุรกิจ

3.  สถานปัจจุบันของทีพีไอ

-   มีหนี้สินทั้งสิ้นประมาณ 3.7 พันล้านเหรียญสหรัฐ

-   มีเจ้าหนี้เงินกู้ยืมจากธนาคารมากกว่า 100 แห่ง

-   หยุดการจ่ายชำระดอกเบี้ยเป็นเวลาเกือบ 3 ปี

-   ประมาณการดอกเบี้ยจ่ายในปี 2543 เท่ากับ 300 - 320 ล้านเหรียญสหรัฐ

-   เกิดค่าใช้จ่ายเพื่อการลงทุนจำนวนมาก ในระหว่างการหยุดชำระดอกเบี้ย

4.  แนวปฏิบัติโดยทั่วไปของแผนฟื้นฟูกิจการ

-   เจ้าหนี้การค้า จะได้รับการจ่ายชำระเต็มจำนวนโดยเร็ว หลังจากศาลได้อนุมัติแผนฟื้นฟูกิจการ

-   เจ้าหนี้อื่นที่เป็นเจ้าหนี้ตามแผนปรับโครงสร้างทางการเงิน (Scheme Debt)
    จะถูกปรับโครงสร้างทางการเงินตามที่กำหนดไว้ในแผนฟื้นฟูกิจการ

-   จ่ายชำระเจ้าหนี้จนถึงวันชำระดอกเบี้ยวันเดียวกัน นับจากวันที่ได้เริ่มการปรับโครงสร้างหนี้

-   แปลงดอกเบี้ยคงค้าง (ประมาณ 756 ล้านเหรียญสหรัฐ) เป็นส่วนของผู้ถือหุ้น
    โดยมีสัดส่วนร้อยละ 75 ของส่วนของผู้ถือหุ้นของทีพีไอ

-   ปรับโครงสร้างหนี้เพื่อให้อัตราดอกเบี้ยสกุลเงินตราต่างประเทศ
    และวันครบกำหนดชำระหนี้เป็นมาตรฐานเดียวกัน

-   ใช้กระแสเงินสดจากการดำเนินงานเพื่อจ่ายชำระหนี้และลดหนี้

-   มีความยืดหยุ่นในการจ่ายชำระดอกเบี้ยและเงินต้น
    เพื่อรองรับความไม่แน่นอนของกระแสเงินสดในอนาคต

-   หาแหล่งเงินทุนจากการขายสินทรัพย์ที่ไม่ใช่สินทรัพย์หลัก เพื่อลดภาระหนี้

-   ปรับปรุงการบริหารองค์กร ความน่าเชื่อถือ การทำงานของทีมบริหาร ภาพลักษณ์องค์กร
    การแข่งขันที่เป็นสากล และความโปร่งใส

5.  การเปลี่ยนแปลงด้านการปฏิบัติการและโครงสร้าง

5.1 การเปลี่ยนแปลงด้านการปฏิบัติการ

1.  ระดับคณะกรรมการบริษัท

  แม้อำนาจของคณะกรรมการบริษัทจะถูกระงับชั่วคราวระหว่างระยะเวลาดำเนินการตามแผน
  แต่แผนก็ได้เสนอให้มีการแก้ไขโครงสร้างคณะกรรมการให้มีลักษณะเทียบเคียงได้กับคณะกรรมการของบริษัทที่มีมาตรฐานการดำเนินการเป็นสากลในอุตสาหกรรมเดียวกัน

2.  ระดับจัดการอาวุโส

ดำเนินการปรับการจัดการระดับอาวุโสให้แข็งแกร่งขึ้น

3.  การวางแผนการผลิต

  ทำการทบทวนและปรับปรุงวิธีการปฏิบัติในการวางแผนการผลิต

4.  ทรัพยากรบุคคล

  ทำการทบทวนและปรับปรุงวิธีการปฏิบัติด้านการจัดการทรัพยากรบุคคล

5.  เทคโนโลยีสารสนเทศ

  นำระบบเทคโนโลยีสารสนเทศที่ครอบคลุมและแพร่หลายเป็นที่ยอมรับโดยทั่วไปมาใช้ แต่ทั้งนี้
  ขึ้นอยู่กับการวิเคราะห์ถึงความเหมาะสมของผลประโยชน์ที่จะได้รับกับต้นทุนที่จะได้มา

6.  การรายงานผล

  ทำการทบทวนและปรับปรุงระบบการรายงานผลการจัดการ

2.  การเปลี่ยนแปลงด้านโครงสร้าง

1.  โครงสร้างนิติบุคคล

ผู้บริหารแผนจะทำการพิจารณาทบทวนโครงสร้างองค์กรของกลุ่มทีพีไอโดยละเอียดซึ่งถือเป็นส่วนหนึ่งของแผนการปรับปรุงโดยรวมในมาตรการบรรษัทภิบาล
และตราบเท่าที่ได้พิจารณาแล้วเห็นว่าจะเป็นประโยชน์อย่างเพียงพอต่อการฟื้นฟูกิจการของกลุ่มบริษัททีพีไอ
และด้วยความเห็นชอบของคณะกรรมการเจ้าหนี้
ผู้บริหารแผนอาจจะดำเนินการเพื่อปรับให้โครงสร้างองค์กรของกลุ่มบริษัททีพีไอมีประสิทธิภาพมากขึ้น

2.  โครงสร้างองค์กร

ทำการทบทวนและปรับปรุงโครงสร้างองค์กร

3.  สถานะของบริษัทจดทะเบียน

  จะยังคงสถานะการเป็นบริษัทจดทะเบียนของทีพีไอไว้เท่าที่จะเป็นไปได้

6.  ขอบเขตของแผนฟื้นฟูกิจการ

-   แผนฟื้นฟูกิจการเกี่ยวข้องกับหนี้สินทุกประเภท

-   บริษัทในเครือแต่ละแห่งทั้ง 7 แห่งที่รวมอยู่ในแผนฟื้นฟูกิจการกลุ่มทีพีไอนี้
    จะต้องจัดทำแผนฟื้นฟูของแต่ละบริษัทให้เป็นไปในแนวทางเดียวกับแผนฟื้นฟูที่เสนอโดยทีพีไอ

-   แม้ว่าแผนฟื้นฟูกิจการของบริษัทระยองแท้งค์เทอร์มินัล จำกัด
    ไม่ได้รับการอนุมัติโดยที่ประชุมเจ้าหนี้เมื่อวันที่ 24 พฤศจิกายน 2543
    ก็จะไม่มีผลกระทบอย่างเป็นสาระสำคัญต่อแผนฟื้นฟูกิจการของกลุ่มบริษัททีพีไอ

7.  แผนฟื้นฟูกิจการและแผนการปรับโครงสร้างทางการเงิน ("FDRS")

1)  ประเภทของเจ้าหนี้

เจ้าหนี้แบ่งออกเป็น 5 ประเภท

1.  เจ้าหนี้ตามแผนปรับโครงสร้างทางการเงิน ได้แก่
    เจ้าหนี้สถาบันการเงินและเจ้าหนี้ค่าก่อสร้าง

2.  เจ้าหนี้บริษัทในเครือ

3.  เจ้าหนี้บริษัทที่เกี่ยวข้อง

4.  เจ้าหนี้ด้อยสิทธิ์

5.  เจ้าหนี้ที่ไม่ได้รับผลกระทบ ได้แก่เจ้าหนี้การค้า และพนักงาน ลูกจ้าง เป็นต้น

  เจ้าหนี้ที่ไม่ได้รับผลกระทบ จะได้รับการชำระหนี้คืนเต็มจำนวน
  ซึ่งตามกฎหมายล้มละลายให้ถือว่าเจ้าหนี้ได้ให้ความเห็นชอบต่อแผนฟื้นฟูกิจการ ดังนั้น
  เจ้าหนี้ที่ไม่ได้รับผลกระทบ จึงไม่จำเป็นต้องกระทำการใด ๆ เกี่ยวกับแผน

2)  หลักการการฟื้นฟูกิจการ

หลักการต่อไปนี้เป็นหลักการที่กำหนดไว้ในแผน :

-   วิธีปฏิบัติในลักษณะเสมือนเป็นหนึ่งองค์กร

-   แผนฟื้นฟูกิจการครอบคลุมทีพีไอ และบริษัทในเครือหลัก ๆ อีก 6 แห่ง

-   กำหนดสกุลเงินตราต่างประเทศ (ไทยบาท เหรียญสหรัฐ ยูโร และเยนญี่ปุ่น)
    และอัตราดอกเบี้ยให้เป็นมาตรฐานเดียวกัน

-   กำหนดวันครบกำหนดชำระหนี้ให้เป็นมาตรฐานเดียวกัน

-   ให้ความเท่าเทียมกันระหว่างเจ้าหนี้ และให้สิทธิตามหลักประกันที่มีอยู่

-   หนี้จะถูกแบ่งออกเป็น 2 ส่วน

1.  ส่วนแรก หนี้ชั้นที่ 1 (Tier I) มีการจ่ายชำระดอกเบี้ยเป็นปกติ
    และจ่ายคืนเงินต้นครั้งเดียวเมื่อครบกำหนด

2.  ส่วนที่สอง หนี้ชั้นที่ 2 (Tier II) มีการจ่ายชำระดอกเบี้ยเป็นปกติเช่นกัน
    แต่ดอกเบี้ยอาจรวมเป็นเงินต้นได้หากมีความจำเป็น
    หนี้ในส่วนนี้จะจ่ายจากกระแสเงินสดจากการดำเนินงานและเงินสดจากการขายสินทรัพย์ที่ไม่ใช่สินทรัพย์หลัก

-   เงินตราต่างประเทศและอัตราดอกเบี้ย สามารถคิดได้ถึงวันที่ 22 สิงหาคม 2540

-   เจ้าหนี้ตามแผนปรับโครงสร้างทางการเงินจะได้รับชำระดอกเบี้ยถึงวันเดียวกัน (31 ธันวาคม
    2540)

-   เจ้าหนี้ตามแผนปรับโครงสร้างทางการเงินจะแปลงดอกเบี้ยทั้งหมดของปี 2541 2542 และ
    2543 เป็นส่วนของผู้ถือหุ้นในทีพีไอ โดยมีสัดส่วนร้อยละ 75
    (จะคงสัดส่วนนี้ไว้ตลอดระยะเวลาของการปฏิบัติตามแผนฟื้นฟูกิจการ)

-   ดอกเบี้ยของหนี้ชั้นที่ 1 และ 2 จะเริ่มนับจากวันที่ 1 มกราคม 2544

3)  วิธีปฏิบัติเสมือนเป็นหนึ่งองค์กร

-   แผนฟื้นฟูนี้เป็นแผนการฟื้นฟูกิจการของกลุ่มทีพีไอ

-   ธุรกิจทีพีไอ ดำเนินการผ่านบริษัทแม่และบริษัทในเครือหลัก ๆ อีกหลายแห่ง

-   ดังนั้น
    แผนฟื้นฟูของบริษัทในเครือแต่ละแห่งจะต้องเป็นไปในแนวทางเดียวกับแผนฟื้นฟูของบริษัทแม่

-   บริษัทในเครือที่สำคัญ ได้แก่

1.  บริษัทน้ำมันทีพีไอ จำกัด

2.  บริษัท ไทยเอบีเอส จำกัด

3.  บริษัททีพีไอ อะโรเมติกส์ จำกัด (มหาชน)

4.  บริษัทอุตสาหกรรมโพลียูรีเทนไทย จำกัด

5.  บริษัททีพีไอ โพลีออล จำกัด

6.  บริษัทผลิตไฟฟ้าทีพีไอ จำกัด

-   แผนฟื้นฟูกิจการข้างต้น ได้รับการอนุมัติจากที่ประชุมเจ้าหนี้ของแต่ละบริษัทแล้ว
    ยกเว้นบริษัทระยองแท้งค์ เทอร์มินัล จำกัด
    ที่แผนฟื้นฟูกิจการไม่ได้รับการอนุมัติจากที่ประชุมเจ้าหนี้เมื่อวันที่ 24 พฤศจิกายน 2543
    ซึ่งบริษัทดังกล่าวได้รับการพิจารณาโดยศาลล้มละลายกลางในวันที่ 6 ธันวาคม 2543

-   ในแผนฟื้นฟูกิจการ ได้มีการระบุถึงการค้ำประกันไขว้ระหว่างบริษัทในกลุ่มบริษัททีพีไอ
    ซึ่งแสดงถึงการรวมการดำเนินงานและฐานะทางการเงินของกลุ่มบริษัททีพีไอ
    ซึ่งคำขอแก้ไขที่ได้รับการอนุมัติเมื่อวันที่ 27 พฤศจิกายน 2543 เป็นการแก้ไขว่า
    หากการค้ำประกันไขว้ดังกล่าวไม่ชอบด้วยกฎหมายพระราชบัญญัติล้มละลาย
    การค้ำประกันไขว้ดังกล่าวจะยกเลิกออกจากแผน

4)  สกุลเงินมาตรฐาน

-   สี่สกุลเงินมาตรฐาน ไทยบาท เหรียญสหรัฐอเมริกา ยูโร และเยนญี่ปุ่น

-   เจ้าหนี้ที่มีหนี้เป็นเงินสกุลอื่น จะต้องเลือกเปลี่ยนหนี้เป็นเงินสกุลใด สกุลหนึ่งในสี่สกุลนี้

-   หากเจ้าหนี้ไม่เลือกสกุลเงินที่ต้องการเปลี่ยน
    หนี้นั้นจะถูกแปลงเป็นเงินสกุลเหรียญสหรัฐอเมริกา

-   แต่ละสกุลเงินมาตรฐานจะใช้อัตราดอกเบี้ยมาตรฐาน

5)  อัตราดอกเบี้ยมาตรฐาน

-   อัตราดอกเบี้ยมาตรฐานของแต่ละสกุลเงิน กำหนดไว้ดังนี้

  1. ไทยบาท MLR + 2%

  2. เหรียญสหรัฐ LIBOR +2%

  3. เยน LIBOR + 2%

  4. ยูโร EURIBOR + 2%

หมายเหตุ : LIBOR และ EURIBOR ใช้อัตราดอกเบี้ย 3 เดือน

  MLR ใช้อัตราดอกเบี้ยเฉลี่ยที่ใช้โดยธนาคารพาณิชย์ไทยขนาดใหญ่ ในช่วง

  ระยะเวลาใดเวลาหนึ่ง

6)  การจัดสรรหนี้ตามแผนปรับโครงสร้างหนี้ทางการเงิน

-   เจ้าหนี้ตามแผนการปรับโครงสร้างทางการเงิน ภายหลังการจ่ายชำระครั้งแรก
    การจ่ายชำระดอกเบี้ยที่คิดถึงวันที่กำหนดเดียวกัน การแปลงหนี้เป็นทุนของเจ้าหนี้
    และผลต่างจากเงินทุนหมุนเวียน จะถูกจัดสรรเป็นสัดส่วนกัน ในหนี้ชั้นที่ 1 และ 2
    ในอัตราส่วน 65:35

-   การจ่ายชำระครั้งแรกและกำหนดการจ่ายชำระดอกเบี้ย

  ดอกเบี้ยจ่ายจนถึงวันที่ 31 ธันวาคม 2540 จะจ่ายโดยทีพีไอ
  หลังจากหักดอกเบี้ยที่จ่ายให้แก่เจ้าหนี้ (ยกเว้นเจ้าหนี้ในส่วนของหนี้สินหมุนเวียน) จากนั้น
  เจ้าหนี้ทุกรายจะเริ่มต้นคำนวณดอกเบี้ยจากวันที่เดียวกันคือ 31 ธันวาคม 2540

  รายจ่ายดังกล่าว รวมถึงค่าธรรมเนียมและค่าใช้จ่ายในการปรับปรุงโครงสร้างทางการเงิน
  ซึ่งจะจ่ายชำระโดยทันทีหลังจากศาลกำหนดวันจ่ายชำระครั้งแรกสำหรับทีพีไอแล้ว

-   การแปลงหนี้เป็นทุน

  ดอกเบี้ยค้างจ่ายระหว่างปี 2541 2542 และ 2543 (756 ล้านเหรียญสหรัฐ)
  จะถูกแปลงเป็นหุ้นของทีพีไอ ในสัดส่วนร้อยละ 75 ของหุ้นทั้งหมด
  ซึ่งประมาณราคาในการแปลงเท่ากับ 5.45
  บาทต่อหุ้นตามพื้นฐานสัดส่วนการถือหุ้นลดลงหรือเท่ากับ 21.2 บาทต่อหุ้น
  หากไม่ได้ลดสัดส่วนการถือหุ้น
  ทั้งนี้หุ้นทุนในส่วนนี้จะคงสัดส่วนไว้ตลอดระยะเวลาการปรับโครงสร้างทางการเงิน
  โดยหนี้และทุนจะไม่สามารถแยกซื้อ-ขายได้

-   จำนวนของเจ้าหนี้ตามแผนการปรับโครงสร้างหนี้ทางการเงิน จะถูกแบ่งเป็นหนี้ชั้นที่ 1
    และหนี้ชั้นที่ 2 ดังนี้

  - หนี้สินหมุนเวียนและเจ้าหนี้กลุ่มอิสลาม จัดเป็นหนี้ชั้นที่ 1 และชั้นที่ 2

  - หนี้สินส่วนที่เหลือจัดแบ่งตามสัดส่วนเป็นหนี้ชั้นที่ 1 และชั้นที่ 2

-   โดยประมาณหนี้ชั้นที่ 1 จะมีจำนวน 2 พันล้านเหรียญสหรัฐ และหนี้ชั้นที่ 2 จะมีจำนวน 1
    พันล้านเหรียญสหรัฐสัดส่วนของหนี้ชั้นที่ 1 จะประมาณร้อยละ 65 และหนี้ชั้นที่ 2
    ประมาณร้อยละ 35

-   หนี้ชั้นที่ 1 จ่ายชำระดอกเบี้ยทุกเดือนจากกระแสเงินสดจากการดำเนินงาน
    และครบกำหนดจ่ายชำระเงินต้นวันที่ 31 ธันวาคม 2547

-   หนี้ชั้นที่ 2
    จ่ายชำระดอกเบี้ยทุกเดือนจากกระแสเงินสดจากการดำเนินงานและการขายสินทรัพย์แต่ดอกเบี้ยนี้อาจรวมเข้าเป็นเงินต้นได้หากมีความจำเป็น
    หนี้ชั้นที่ 2 นี้จะครบกำหนดชำระคืนเงินต้นไม่เกินวันที่ 31 ธันวาคม 2547

-   การแก้ไขแผนฟื้นฟูกิจการได้รวมถึงการสวมสิทธิของเจ้าหนี้ค้ำประกัน
    โดยได้กำหนดความชัดเจนของสิทธิของเจ้าหนี้ค้ำประกันที่ได้มีการจ่ายชำระตามภาระค้ำประกันแล้ว
    ซึ่งแผนได้แก้ไขให้เจ้าหนี้ที่มีการจ่ายชำระดังกล่าวสวมสิทธิในผลประโยชน์ตามสิทธิของเจ้าหนี้ตามแผนการปรับโครงสร้างหนี้ทางการเงิน

7)  ผังการจัดสรรหนี้

  หนี้ชั้นที่ 1

-   เงินทุนหมุนเวียน ณ อัตรา / เงื่อนไขตามตลาด

-   เจ้าหนี้กลุ่มอิสลาม ณ เงื่อนไขตามตลาด ภายใต้กฎหมายอิสลาม

-   ดอกเบี้ยค้างชำระจ่ายรายเดือน

-   อัตราดอกเบี้ยมาตรฐาน (MLR/LIBOR + 200 bps)

-   Tier I ที่สามารถจ่ายชำระคืนภายใน 31 ธันวาคม 2547

  หนี้ชั้นที่ 2

-   ประกอบด้วยยอดคงค้างของ Scheme Debt ที่มิได้จัดสรรอยู่ในส่วนของหนี้ชั้นที่ 1

-   ดอกเบี้ยจ่ายรายเดือนตามอัตราดอกเบี้ยพื้นฐานมาตรฐาน แต่อาจจะรวมเป็นเงินต้นหากจำเป็น

-   ดอกเบี้ยทบต้นหลังค้างชำระเกิน 12 เดือน

-   จ่ายชำระเมื่อมีกระแสเงินสดคงเหลือจากการดำเนินงาน หรือมีการขายสินทรัพย์

-   ต้องจ่ายชำระหมดภายใน 31 ธันวาคม 2547

8)  เงินทุนหมุนเวียน

-   มีเงินทุนหมุนเวียน จำนวน 225 ล้านเหรียญสหรัฐ จากเจ้าหนี้ตามแผนปรับโครงสร้างหนี้

-   อาจมีความต้องการเงินทุนหมุนเวียนสูงถึง 500 ล้านเหรียญสหรัฐ

-   แผนฟื้นฟูเปิดโอกาสให้สามารถหาแหล่งเงินทุนเพิ่มเติมได้จาก

1.  เจ้าหนี้ Scheme Debt เพิ่มเติม

2.  กู้ยืมใหม่ได้ไม่เกิน 250 ล้านเหรียญสหรัฐ โดยจะได้รับการจ่ายชำระคืนก่อนเจ้าหนี้อื่น

สำหรับประมาณการข้อมูลทางการเงินในช่วงของการฟื้นฟูกิจการและสมมติฐานที่ใช้
ได้กล่าวไว้ในหัวข้อ 2.4 เรื่องเป้าหมายการดำเนินธุรกิจแล้ว